Diabetológia, diabetológus Szeged | Stefánia Klinika
Kezdőlap › Szakrendeléseink › Diabetológia
A diabetológia a szénhidrát anyagcsere zavaraival, a cukorbetegséggel és annak szövődményeivel, valamint annak gyógyításával foglalkozik. A cukorbetegség kialakulását az okozza, hogy a hasnyálmirigy nem termel elég inzulin hormont, de előfordulhat, hogy a szervezet inzulinrezisztenciája a kiváltó ok.
A cukorbetegségnek két fajtája létezik. A cukorbetegség 2-es típusa éveken keresztül lappanghat, éppen ezért sokszor csak későn, a súlyos szövődmények kialakulása esetén fordulnak orvoshoz vele a páciensek. Ezért is fontos, hogy diabetológus segítségével felmérjük a diabétesz rizikófaktorait, aki a cukorbetegség felismerése érdekében laborvizsgálatokat rendelhet el, valamint már diagnosztizált cukorbetegség esetén a kezelést irányítja. A szegedi Stefánia Klinikán várakozás nélkül veheti igénybe a laborszolgáltatásainkat, ezáltal gyorsan juthat diagnózishoz, ami a cukorbetegség időben történő felismeréséhez elengedhetetlenül fontos.
Milyen panaszokkal, tünetekkel, betegségekkel kereshetik fel diabetológiai magánrendelésünket?
A cukorbetegség 1-es típusa esetében a tünetek gyakran fáradékonyság, látásromlás, bőrviszketés, fokozott vizeletürítés, kínzó éhségérzet, valamint csillapíthatatlan szomjúságérzet formájában nyilvánulnak meg leggyakrabban. A 1-es típusú diabétesz az inzulin teljes hiányára vezethető vissza, általában gyermekeknél fordul elő. Ebben az életkorban a hirtelen testsúlyvesztés, valamint a gyakori bágyadtság is utalhat a cukorbetegségre.
A 2-es típusú cukorbetegség esetében inzulinrezisztencia áll fenn, és elsősorban az arra hajlamos, vagy helytelen életmódot folytató fiatal felnőtteknél valamint a 30 éven felülieknél alakul ki. A 2-es típusú cukorbetegség esetében a tünetek sokáig lappanghatnak, még a vércukorszint is normális marad, mivel a szervezet több inzulint termel annak érdekében, hogy ellensúlyozza az inzulinrezisztenciát. Sokszor az illető évekig nem is tudja, hogy cukorbetegségben szenved, míg a betegség el nem jut arra a pontra, amikor már a tünetek, esetleg szövődmények is megjelennek. A betegség előrehaladtával a 2-es típusú cukorbetegség tünetei sokszor megegyeznek az 1-es típusúval (homályos látás, lassan gyógyuló sebek, gyakori fertőzések, bőrelváltozások, gyakori vizeletürítés). Mindenképpen forduljon diabetológus szakemberhez, amennyiben ezeket a tüneteket tapasztalja, vagy ha előfordult már családjában cukorbetegség!
Hogyan készüljön fel a diabetológiai vizsgálatra?
A vizsgálatra kérjük, hozza magával korábbi leleteit, vizsgálati eredményeit!
A diabetológiai vizsgálat menete
A vizsgálat első részében a diabetológus szakorvos tájékozódik a páciens betegségeiről, valamint életmódjáról, étrendjéről. A fizikális vizsgálat és az állapotfelmérés során az orvos kitér arra is, hogy vannak-e esetleg szövődmények, valamint ha szükséges, további vizsgálatokat javasol. A vizsgálat után a páciens és a diabetológus közösen megbeszélik a kezelés részleteit, valamint azokat a lehetőségeket, amellyel a cukorbetegség szövődményeinek kialakulását jelentősen le lehet lassítani, az életminőséget pedig javítani lehet. Mivel a cukorbetegség speciális diétát igényel, ezért a diabetológus tanácsokkal, javaslatokkal látja a pácienst, valamint válaszol az összes felmerülő kérdésére. A szegedi Stefánia Klinikán a szakszerű ellátás mellett életmód tanácsokkal is segítjük pácienseinket!
Hogyan jelentkezhet be diabetológiai magánrendelésünkre?
Modern diagnosztikai eszközök: gyorsabb és pontosabb diagnosztikai eredmények.
Kiváló szakorvosok, több évtizedes tapasztalat a belgyógyászatban, diabetológián.